హుస్సేన్ తలత్

మొహమ్మద్ హుస్సేన్ తలత్ (జననం 1996, ఫిబ్రవరి 12) పాకిస్తానీ క్రికెట్ ఆటగాడు. 2018 ఏప్రిల్ లో పాకిస్థాన్ క్రికెట్ జట్టు తరపున అంతర్జాతీయ క్రికెట్ లోకి అరంగేట్రం చేశాడు. దేశీయంగా, పాకిస్తాన్ సూపర్ లీగ్ లో లాహోర్ క్వాలండర్స్ తరపున ఆడాడు.

దేశీయ క్రికెట్ 
క్వెట్టా గ్లాడియేటర్స్‌లో అరంగేట్రం చేసి, అర్థ సెంచరీని సాధించాడు. ఇస్లామాబాద్ యునైటెడ్ 1 పరుగుతో గెలవడానికి సహకారం అందించాడు. 2018 ఏప్రిల్ లో, 2018 పాకిస్తాన్ కప్ కోసం ఫెడరల్ ఏరియాస్ జట్టులో ఎంపికయ్యాడు. టోర్నీ ఫైనల్‌లో మ్యాన్ ఆఫ్ ద మ్యాచ్‌గా నిలిచాడు. 2018 జూన్ 3న, గ్లోబల్ టీ20 కెనడా టోర్నమెంట్ ప్రారంభ ఎడిషన్ కోసం ఆటగాళ్ల డ్రాఫ్ట్‌లో టొరంటో నేషనల్స్ తరపున ఆడటానికి ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం బలూచిస్తాన్ జట్టులో ఎంపికయ్యాడు. 2020 ఆగస్టులో, 2020–21 దేశీయ సీజన్ కోసం దక్షిణ పంజాబ్ జట్టులో ఎంపికయ్యాడు. 2020 అక్టోబరులో, 2020-21 క్వాయిడ్-ఇ-అజం ట్రోఫీలో, తలత్ ఫస్ట్-క్లాస్ క్రికెట్‌లో 253 పరుగులతో తన తొలి డబుల్ సెంచరీని సాధించాడు.

కాశ్మీర్ ప్రీమియర్ లీగ్ మొదటి ఎడిషన్‌లో రావలకోట్ హాక్స్‌లో చేరాడు. 2021 కాశ్మీర్ ప్రీమియర్ లీగ్‌లో మ్యాన్ ఆఫ్ ది మ్యాచ్‌గా నిలిచాడు.

అంతర్జాతీయ క్రికెట్ 
2018 మార్చిలో, వెస్టిండీస్‌తో జరిగిన వారి సిరీస్ కోసం పాకిస్తాన్ యొక్క ట్వంటీ 20 ఇంటర్నేషనల్ జట్టులో అతను ఎంపికయ్యాడు. 2018 ఏప్రిల్ 1న వెస్టిండీస్‌పై పాకిస్తాన్ తరపున తన టీ20 అరంగేట్రం చేసాడు, అందులో మ్యాన్ ఆఫ్ ది మ్యాచ్‌గా ఎంపికయ్యాడు.

2018 ఆగస్టులో, పాకిస్థాన్ క్రికెట్ బోర్డ్  ద్వారా 2018–19 సీజన్‌కు సెంట్రల్ కాంట్రాక్ట్ పొందిన ముప్పై-మూడు మంది ఆటగాళ్ళలో ఇతను ఒకడు. 2018 డిసెంబరులో, అతను 2018 ఏసిసి ఎమర్జింగ్ టీమ్స్ ఆసియా కప్ కోసం పాకిస్తాన్ జట్టులో ఎంపికయ్యాడు. మరుసటి నెలలో, దక్షిణాఫ్రికాతో సిరీస్ కోసం పాకిస్తాన్ యొక్క వన్డే ఇంటర్నేషనల్ జట్టులో ఎంపికయ్యాడు. 2019 జనవరి 22 న దక్షిణాఫ్రికాపై పాకిస్తాన్ తరపున తన వన్డే అరంగేట్రం చేసాడు. 2020 నవంబరులో, న్యూజిలాండ్ పర్యటన కోసం పాకిస్తాన్ 35 మంది సభ్యుల జట్టులో ఎంపికయ్యాడు.

మూలాలు

బాహ్య లింకులు 
 

జీవిస్తున్న ప్రజలు
1996 జననాలు
పాకిస్తాన్ టీ20 క్రికెట్ క్రీడాకారులు
పాకిస్తాన్ వన్డే క్రికెట్ క్రీడాకారులు
పాకిస్తాన్ క్రికెట్ క్రీడాకారులు